Automobile Dacia s-a clasat pentru al treilea an consecutiv în topul celor mai mari companii din Europa de Sud Est, cu venituri de 4,6 mld. euro în 2016, devansând compania Petrol din Slovenia (3,2 mld. euro), potrivit unui clasament realizat de SeeNews, un furnizor de ştiri de business cu sediul în Sofia.

“Performanţa relizată de Automobile Dacia s-a datorat în mare parte forţei de muncă calificată, costurilor reduse de producţie, precum şi accesului facil pe pieţele Uniunii Europene.”, menţionează analiza SeeNews.

Podiumul este completat de OMV Petrom Marketing SRL (România), cu venituri de 3,2 mld. euro, în timp ce ocupanta locului doi de anul trecut, OMV Petrom SA, a trecut pe locul al patrulea cu venituri de 3,1 mld. euro în 2016, în scădere cu 12,46% faţă de 2015, scrie zf.ro